Diari Oficial de la Generalitat Valenciana


Sumari del DOGV 6123, del 15-10-2009 (2009/11468)

RESOLUCIÓ de 25 de setembre de 2009, de la secretària autonòmica de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundació Educativa Vedruna València de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6123

Data del DOGV
:   15-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11062


Data del document
:   25-09-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * registre de documents
    * cessament d'activitat
    * fundació

RESOLUCIÓ de 25 de setembre de 2009, de la secretària autonòmica de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundació Educativa Vedruna València de la Comunitat Valenciana. [2009/11160]  
Vist l'expedient de baixa de registral de la Fundació Educativa Vedruna València de la Comunitat Valenciana, resulten els següents  
Fets  
Primer. La Fundació es va inscriure per Resolució del secretari autonòmic de Justícia de la Conselleria de Justícia, Interior i Administracions Públiques, de data 12 de desembre de 2005, amb el número 433(V).  
Segon. Per mitjà d'un escrit de data 10 de desembre de 2008, la Fundació va sol·licitar del Protectorat de Fundacions de la Comunitat Valenciana, la ratificació de l'Acord d'extinció i liquidació de la Fundació, adoptat en la reunió del Patronat, de data 26 de novembre de 2008. El Patronat de la Fundació va acordar, així mateix, en l'esmentada reunió, aprovar com a destinatari del patrimoni de la Fundació a la Congregació de Religioses Carmelites de la Caritat de Vedruna. L'Acord d'extinció liquidació i adjudicació dels béns resultants va ser elevat a escriptura pública, en data 27 de maig de 2009, davant del notari del Col·legi de València Joaquín Sapena Davó, amb número de protocol 787.  
Tercer. Que per Resolució de data 3 de juliol de 2009, de la consellera de Justícia i Administracions Públiques, es va resoldre ratificar l'Acord d'extinció adoptat pel Patronat de la Fundació Educativa Vedruna València de la Comunitat Valenciana, a causa de la impossibilitat de realitzar els fins fundacionals; així com els tràmits de liquidació i adjudicació. Així mateix, es va resoldre inscriure, al Registre de Fundacions de la Comunitat Valenciana, l'extinció i la tramitació de liquidació de la Fundació.  
Quart. Que per mitjà d'un escrit de data 29 de juny de 2009, segons registre d'entrada, la Fundació Educativa Vedruna València de la Comunitat Valenciana, sol·licita la baixa registral en el Registre de Fundacions de la Comunitat Valenciana.  
Fonaments de dret  
Primer. L'article 11 del Decret 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 140/2009, de 18 de setembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per delegació per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOGV de 21 de novembre de 2007, núm. 5644).  
Quart. S'hi ha observat el que disposen els articles 31.c) i 32.2 de la Llei 50/2002, de 26 de desembre, de Fundacions, segons els quals:   
Article 31. Causes d'extinció.  
La fundació s'extingirà: (?) c) Quan siga impossible la realització del fet fundacional, sense perjuí del que disposen els articles 29 i 30 de la present Llei.  
Article 32. Formes d'extinció  
2. En els supòsits previstos en els paràgrafs b), c) i e) de l'article anterior, l'extinció de la fundació requerirà acord del Patronat ratificat pel Protectorat. Si no hi ha acord del Patronat, o aquest no és ratificat pel Protectorat, l'extinció de la fundació requerirà resolució judicial motivada, que podrà ser instada pel Protectorat o pel Patronat, segons els casos.  
Cinqué. Declarada l'extinció de la Fundació per compliment dels fins fundacionals i conclòs el procediment de liquidació d'aquesta, d'acord amb la Resolució esmentada en el fet tercer de la present Resolució, i acreditat el lliurament del romanent a l'entitat Germanes Carmelites de la Caritat Província de València, resulta procedent donar de baixa, al Registre de Fundacions de la Comunitat Valenciana, la Fundació Educativa Vedruna València de la Comunitat Valenciana, en relació amb l'article 40.4 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i a l'empara del que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de la Fundació Educativa Vedruna València de la Comunitat Valenciana.  
Notifiqueu la present Resolució que, és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
Sense perjudici de poder interposar, si fa al cas, recurs de reposició potestatiu, en el termini d'un mes, davant de la consellera de Justícia i Administracions Públiques, o qualsevol altre recurs que s'estime procedent.   
València, 25 de setembre de 2009.- La secretària autonòmica de Justícia: Patricia Montagud Alario.